Notandum sane intimandumque est omnibus catholicis fidelibus tam futuris quam presentibus quod quedam domina de Scala nomine Agnes et filius ejus Petrus et iterum alius Petrus de Mariniaco, qui duxit filiam predicte domine in conjugio, dederunt Deo et sancte Marie de Firmitate et fratribus ibidem in evum commorantibus, sine ulla retentione, medietatem totius decime quam habebant in toto territorio Nulliaci, absque vino quod non pertinebat ad eos, et tamen habuerunt inde decem libras nummorum. Hoc autem factum est in manu Galterii, Cabilonis episcopi, coram Wilelmo, Cabilonis comite. Hujus rei testes: Rodulfus de Buxi et Robertus, frater ejus, Jocerannus de Marciliaco, Bonez Passabara.